Καρβουναίικα Ηλείας

Τα Καρβουναίικα είναι πεδινός οικισμός της Ηλείας στην Περιφερειακή Ενότητα Ηλείας σε υψόμετρο 17 μέτρα. Απέχει 16 χλμ. Α.-ΒΑ. από τα Λεχαινά (έδρα του δήμου) και στα ανατολικά του χωριού περνάει η ΕΟ Πάτρας - Πύργου. Είναι κτισμένο ανάμεσα στη Βάρδα (Ν.) από την οποία τα χωρίζει ο χείμαρρος Βέργας, στη Μανολάδα (Δ.) και στη Νέα Μανολάδα (ΒΑ.). Ως ξεχωριστός οικισμός αναφέρεται επίσημα για πρώτη φορά το 1940 να προσαρτάται στην τότε κοινότητα Μανολάδος. Σύμφωνα με το Σχέδιο Καλλικράτης ανήκει στην τοπική κοινότητα Μανολάδος που υπάγεται στη δημοτική ενότητα Βουπρασίας του Δήμου Ανδραβίδας - Κυλλήνης και σύμφωνα με την απογραφή 2011 έχει πληθυσμό 40 κατοίκους.

Παραπομπές 

Χωριά του νομού Ηλείας
Δήμος Ανδραβίδας - Κυλλήνης
Δήμος Βουπρασίας